Buenos Ayres Konvensiyası
Buenos Ayres Konvensiyası (Üçüncü Panamerika Konvensiyası) — 11 avqust 1910-cu il tarixində Argentinanın Buenos Ayres şəhərində imzalanmışdır. Əsərdə hüquqların qorunub saxlanılması barədə bir bildiriş olduğu zaman müəllif hüquqlarının qarşılıqlı tanınmasını təmin edən müqavilədir (Maddə 3). Bu, adətən müəllif hüququ bildirişinin yanında "Bütün hüquqlar qorunur" (ispan dilində "Todos los derechos reservados", portuqal dilində "Todos os direitos reservados") ifadəsi ilə tətbiq olunurdu. ABŞ qanunvericiliyinə görə yalnız müəllif və nəşr ili tələb olunduğu üçün bu tətbiq üsulu dəyişdi. Konvensiyaya uyğun olaraq müəllif hüquqları qorunması, Konvensiyaya tərəfdaş olan ölkədə və əsərin nəşr edildiyi yerdə daha qısa müddətə verilir (Maddə 6, 7). Sınaq şərti tələbinin kifayət qədər qeyri-müəyyən olması, beynəlxalq müəllif hüququ qanunlarındakı inkişafa baxmayaraq davam edən daha mürəkkəb və qanunauyğun ifadələrin inkişafına səbəb oldu. Konvensiya, 6 sentyabr 1952-ci il tarixli Ümumdünya Müəllif Hüquqları Konvensiyası (Maddə 18 Cenevrə Qanunu) ilə xüsusi olaraq qorunub saxlanılır,[1] ən son formulaya ziddiyyət halında üstünlük verilir. Buenos Ayres Konvensiyası dəyişdirilmədiyindən, sadə müəllif hüququ bildirişinin olması, Ümumdünya Müəllif Hüquqları Konvensiyasının tərəfləri olan ölkələr arasında müəllif hüquqlarının qarşılıqlı tanınmasını təmin etmək üçün kifayət idi (yalnız Honduras qəbul etməmişdir). 23 avqust 2000-ci il tarixindən etibarən Buenos Ayres Konvensiyasının bütün tərəfləri, eyni zamanda müəllif hüquqlarının heç bir rəsmiləşdirilmə olmadan qarşılıqlı tanınmasını təmin edən Ədəbi və Bədii Əsərlərin Qorunmasına dair Bern Konvensiyasının tərəfdaşlarıdır. Buenos Ayres Konvensiyası, Bern Konvensiyasının 20-ci maddəsinə uyğun olaraq "xüsusi razılaşma" hesab edilir. Xüsusilə əsərin yaradıldığı ölkəni təyin etmək məqsədilə "daha qısa müddətli qayda" tətbiq edən ölkələrdə tətbiq olunan qoruma müddətini müəyyənləşdirmək üçün qüvvədə qalır: əgər əsər eyni zamanda həm Konvensiyaya tərəfdaş ölkədə, həm də Konvensiya iştirakçısı olmayan ölkədə nəşr olunursa, Konvensiyaya üzv dövlət, birmənalı olaraq əsərin yaradıldığı ölkə hesab edilir. Mənbə: ABŞ-nin müəllif hüquqları agentliyi,[3] UNESCO,[4] BİMT [5]